CELEX: 32022R0814
Language: lv
Date: 2022-05-20 00:00:00
Title: Komisijas Īstenošanas regula (ES) 2022/814 (2022. gada 20. maijs), ar ko attiecībā uz darbīgās vielas heptamaloksilglikāna apstiprinājuma perioda pagarināšanu groza Īstenošanas regulu (ES) Nr. 540/2011 (Dokuments attiecas uz EEZ)

25.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 146/6
               
            
         KOMISIJAS ĪSTENOŠANAS REGULA (ES) 2022/814
         (2022. gada 20. maijs),
         ar ko attiecībā uz darbīgās vielas heptamaloksilglikāna apstiprinājuma perioda pagarināšanu groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK, (1) un jo īpaši tās 17. panta pirmo daļu,
         tā kā:
         
                     (1)
                  
                  
                     Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.
                  
               
                     (2)
                  
                  
                     Ar Komisijas Īstenošanas regulu (ES) 2021/745 (3) darbīgās vielas heptamaloksilglikāna apstiprinājuma periods tika pagarināts līdz 2022. gada 31. maijam.
                  
               
                     (3)
                  
                  
                     Pieteikums uz minētās darbīgās vielas apstiprinājuma atjaunošanu tika iesniegts saskaņā ar Komisijas Īstenošanas regulu (ES) Nr. 844/2012 (4). Īstenošanas regulu (ES) Nr. 844/2012 Komisijas Īstenošanas regula (ES) 2020/1740 (5) gan atcēla, tomēr Īstenošanas Regulā (ES) Nr. 844/2012 izklāstītie noteikumi par minēto darbīgo vielu apstiprinājuma atjaunošanu joprojām tiek piemēroti saskaņā ar Īstenošanas regulas (ES) 2020/1740 17. pantu.
                  
               
                     (4)
                  
                  
                     Ņemot vērā to, ka no pieteikuma iesniedzēja neatkarīgu iemeslu dēļ darbīgās vielas heptamaloksilglikāna novērtēšana ir aizkavējusies, minētās darbīgās vielas apstiprinājuma periods, visdrīzāk, beigsies, pirms tiks pieņemts lēmums par tās atjaunošanu. Tāpēc tās apstiprinājuma periodu ir nepieciešams pagarināt, lai atvēlētu laiku, kas vajadzīgs novērtējuma sagatavošanai.
                  
               
                     (5)
                  
                  
                     Ja Komisijai ir jāpieņem regula, ar kuru šīs regulas pielikumā minētās darbīgās vielas apstiprinājumu paredz neatjaunot, jo nav izpildīti apstiprināšanas kritēriji, Komisijai, izvēloties attiecīgo vēlāko datumu, apstiprinājuma termiņa beigas jānosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Ja Komisijai ir jāpieņem regula, ar kuru paredz atjaunot šīs regulas pielikumā minētas darbīgās vielas apstiprinājumu, Komisija atbilstoši apstākļiem centīsies noteikt agrāko iespējamo piemērošanas datumu.
                  
               
                     (6)
                  
                  
                     Tādēļ būtu attiecīgi jāgroza Īstenošanas regula (ES) Nr. 540/2011.
                  
               
                     (7)
                  
                  
                     Ņemot vērā jautājuma steidzamību un faktu, ka spēkā esošā apstiprinājuma termiņš beidzas 2022. gada 31. maijā, šai regulai būtu jāstājas spēkā pēc iespējas drīzāk.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 20. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (3)  Komisijas Īstenošanas regula (ES) 2021/745 (2021. gada 6. maijs), ar ko attiecībā uz apstiprinājuma perioda pagarināšanu darbīgajām vielām alumīnija amonija sulfātam, alumīnija silikātam, beflubutamīdam, bentiavalikarbam, bifenazātam, boskalīdam, kalcija karbonātam, kaptānam, oglekļa dioksīdam, cimoksanilam, dimetomorfam, etefonam, tējas koka ekstraktam, famoksadonam, tauku destilācijas atliekām, taukskābēm C7–C20, flumioksazīnam, fluoksastrobīnam, flurhloridonam, folpetam, formetanātam, giberelskābei, giberelīniem, heptamaloksilglikānam, hidrolizētiem proteīniem, dzelzs sulfātam, metazahloram, metribuzīnam, milbemektīnam, Paecilomyces lilacinus celmam 251, fenmedifāmam, fosmetam, pirimifosmetilam, augu eļļām/rapšu sēklu eļļām, kālija hidrogēnkarbonātam, propamokarbam, protiokonazolam, kvarca smiltīm, zivju eļļai, dzīvnieku vai augu izcelsmes repelentiem (pēc smaržas)/aitu taukiem, S-metolahloram, taisnās ķēdes lepidopterānferomoniem, tebukonazolam un urīnvielai groza Īstenošanas regulu (ES) Nr. 540/2011 (OV L 160, 7.5.2021., 89. lpp.).
         
            (4)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
         
            (5)  Komisijas Īstenošanas regula (ES) 2020/1740 (2020. gada 20. novembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009, un atceļ Komisijas Īstenošanas regulu (ES) Nr. 844/2012 (OV L 392, 23.11.2020., 20. lpp.).
      
      
         
            PIELIKUMS
            Īstenošanas regulas (ES) Nr. 540/2011 pielikuma A daļas 298. rindas “heptamaloksilglikāns” sestajā slejā “Apstiprināšanas termiņa beigas” datumu aizstāj ar “2023. gada 31. maijs”.